 REPUBLIKA HRVATSKA

ŠIBENSKO-KNINSKA ŽUPANIJA

 G R A D ***Š I B E N I K***

 Upravni odjel za provedbu dokumenata

 prostornog uređenja i gradnju

Povjerenstvo za provedbu natječajnog postupka

KLASA: 112-02/23-01/07

URBROJ: 2182-1-08/1-23-3

Šibenik, 28. lipnja 2023.

**OBAVIJESTI**

**u svezi provedbe natječaja za prijam u službu referenta za prostorno uređenje**

 Grad Šibenik - pročelnica Upravnog odjela za provedbu dokumenata prostornog uređenja i gradnju Grada Šibenika raspisala je natječaj za prijam u službu referenta za prostorno uređenje.

 Natječaj je objavljen u “Narodnim novinama” broj 69/23, dana 28. lipnja 2023. godine.

 Prijave na natječaj podnose se u roku od 8 dana od dana objave natječaja.
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) i raspisanog natječaja u „Narodnim novinama“ od 28. lipnja 2023. godine, Grad Šibenik obavještava kandidate:

**I. PODACI O PLAĆI**

**Referent za prostorno uređenje**

Osnovnu bruto plaću radnog mjesta referent za prostorno uređenje sačinjava umnožak koeficijenta radnog mjesta (1,60) i osnovice koja iznosi 551 euro (4.151,51 kunu). Za svaku godinu radnog staža plaća se uvećava za 0,5%.

**II. OPIS POSLOVA**

**Referent za prostorno uređenje**

Sudjeluje u postupku izdavanja akata vezanih za provedbu dokumenata prostornog uređenja i gradnje, vodi bazu potrebnih evidencija, obavlja i druge srodne poslove po nalogu pročelnika Upravnog odjela i pomoćnika pročelnika Upravnog odjela.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV. Pravni i drugi izvori za pripremanje kandidata za testiranje:**

1. Statut Grada Šibenika („Službeni glasnik Grada Šibenika“, broj 2/21)

2. Zakon o lokalnoj i područnoj ( regionalnoj) samoupravi („NN“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15 - ispravak, 123/17, 98/19 i 144/20)

3. Zakon o prostornom uređenju („NN“, broj 153/13, 65/17, 114/18, 39/19, 98/19 i 67/23)

4. Zakon o gradnji („NN“, broj 153/13, 20/17, 39/19 i 125/19)

5. Zakon o postupanju s nezakonito izgrađenim zgradama („NN“, broj 86/12, 143/13, 65/17 i 14/19)

 **PREDSJEDNICA POVJERENSTVA**

 Branka Vrančić, dipl.iur.